Ζούγκλα (1996) Τα ιερά μυστήρια των Κυθήρων

Κύριε Ροΐδη , Στα Κύθηρα, γεννήθηκε η Αφροδίτη, διάδοχος της ακόλαστης φοινικικής Αστάρτης αφού τα Κύθηρα πήραν την ονομασία τους από τον πρώτο τους οικιστή, τον Κύθηρο από τη Φοινίκη. Το νησάκι έχει πληθυσμό 3.300 κατοίκους και τα Αντικύθηρα 40, όσους δηλαδή μια ενορία.

Από την ιστοσελίδα της μητρόπολης βρίσκω για το ευλαβικό φτωχονήσι: Ενοριακοί Ναοί 30, παρεκκλήσια 300, ναοί Κοιμητηρίων 30, μοναστηριακοί Ναοί 4, εφημέριοι 18 (από τους οποίους οι 7 είναι απόφοιτοι του δημοτικού), συνταξιοῦχοι ιερείς 2. Έχουμε δηλαδή έναν παπά για κάθε 180 κατοίκους! Αυτό είναι παγκόσμιο ρεκόρ. Όλους αυτούς τους ουσιαστικά αργόσχολους και τον χωρίς αντικείμενο απασχόλησης μητροπολίτη τους πληρώνουμε εμείς. Απολύονται από ΠΑΣΟΚ-ΝΔ-Λάος επιστήμονες και πληρώνουμε άεργους κληρικούς.

Μερικοί θα φαντάζονται μια χριστιανική ατμόσφαιρα που θυμίζει Παπαδιαμάντη. Τι μπορεί άλλωστε πονηρό να συμβαίνει σε ένα τόσο μικρό νησί, που στην ομώνυμη όπερα του Γκλούκ το πολιόρκησαν οι Σκύθες αλλά στην πραγματικότητα το κατέλαβαν οι παπάδες; Δεν υπολογίζουν όμως την εκδίκηση της Αφροδίτης, που ξεσήκωσε πάθη ανομολόγητα στους ιερείς της παρθένας θεάς της Ναζαρέτ, τόσο που ο παλιότερος μητροπολίτης ο πάνσεπτος Ιάκωβος διώχτηκε από το λαό κακήν κακώς. Αντιγράφω για τον μακαρίτη από το «ΒΗΜΑ»: “ Το 1996 ξεσπά το σκάνδαλο τον Κυθήρων με πρωταγωνιστή και τότε τον Αρχιμανδρίτη κ. Ιάκωβο Γιοσάκη με φοβερές καταγγελίες για σεξουαλικά σκάνδαλα σε μοναστήρι και αρχαιοκαπηλία. H Σύνοδος υποχρεώνει σε παραίτηση τον Μητροπολίτη Κυθήρων κ. Ιάκωβο Κορώζη, ο οποίος ζει ως και σήμερα στο εκκλησιαστικό γηροκομείο της Χαλκίδας ”. Αν αναρωτιέστε όμως πως τα σκάνδαλα έγιναν δημόσια, όλα άρχισαν ένα καλοκαιρινό απόγευμα όταν μια κοπέλα πήγε στην μονή Κυθήρων, εκεί κοιμήθηκε σε ένα δωμάτιο όταν ξύπνησε βρήκε τον Ιάκωβο Γιοσάκη να την χαϊδεύει αυτή, μετά προσπάθησε και να την βιάσει, αλλά η κοπέλα κατάφερε να δραπετεύσει από ένα παράθυρο στο δωμάτιο της, η κοπέλα στην εκπομπή Ζούγκλα: Κίτρινος Τύπος πήρε συνέντευξη από τον Μάκη Τριανταφυλλόπουλο, αλλά ας συνεχίσουμε με το μέλλον. Ακόμη καλύτερα τα λέει στο «ΒΗΜΑ» («Επισκόπου κατευτελισμός»   18/01/1998),   ο καθηγητής Ι. Μ. Κονιδάρης, που θέτει και το ερώτημα γιατί να έχουν τα Κύθηρα μητροπολίτη: «… Ο Μητροπολίτης Κυθήρων Ιάκωβος (Κορόζης) υπέβαλε την παραίτησή υπό την πίεση των καταγγελιών για ηθικά και άλλα έκτροπα στην περιοχή ευθύνης του, τα οποία μάλιστα επί μακρόν απασχόλησαν συγκεκριμένες τηλεοπτικές εκπομπές και υπό τη δαμόκλειο σπάθη της αποφάσεως της Διαρκούς Συνόδου να τον θέσει επί εξάμηνο σε διαθεσιμότητα…..φρονώ ότι η Ιεραρχία οφείλει να ασχοληθεί προ παντός άλλου με το ερώτημα αν θα πρέπει καν να εκλεγεί νέος Μητροπολίτης και κατ’ επέκταση αν υπό το ισχύον σήμερα σύστημα διοικητικής οργανώσεως της Εκκλησίας της Ελλάδος θα πρέπει να συνεχίσει υφισταμένη η Μητρόπολη Κυθήρων. …Η Εκκλησία της Ελλάδος, όσο και αν αυτό ξενίζει, διέπεται από ένα τελείως αντικανονικό σύστημα διοικητικής οργανώσεως ….».

Aρχαιοκαπηλία πάντως δεν υπήρξε κατά την αδέκαστη Δικαιοσύνη μας, να μην λέμε και υπερβολές, κάτι μικροανασκαφές και συλήσεις τάφων κατά λάθος κι από κοντά και η κλασσική παραγραφή: « Αθώοι, λόγω παραγραφής των αδικημάτων, για την υπόθεση της αρχαιοκαπηλίας στα Κύθηρα, κρίθηκαν ομόφωνα από το τριμελές Εφετείο Κακουργημάτων Πειραιά οι αρχιμανδρίτες Ιάκωβος Γιοσάκης και Κύριλλος Σ…..,Το δικαστήριο έκανε δεκτή την πρόταση της εισαγγελέως για μετατροπή του αδικήματος από κακούργημα σε πλημμέλημα, καθώς υποστήριξε ότι η κατηγορία είναι απόπειρα κλοπής των αρχαίων αντικειμένων από τη Μονή. Η εισαγγελέας Κ.Γκίκα επισήμανε στην αγόρευσή της ότι δεν στοιχειοθετείται και για τους δύο το αδίκημα της υπεξαίρεσης, αν και πιστεύει ότι έκαναν παράνομες ανασκαφές. … το αδίκημα αυτό έχει παραγραφεί, λόγω πενταετίας…..Νωρίτερα, ο Κύριλλος είχε προκαλέσει ένταση απειλώντας ότι θα αυτοκτονήσει. Ακούγοντας την εισαγγελέα να λέει ότι οι δύο ιερωμένοι εν γνώσει τους έκαναν τις παράνομες ανασκαφές …οι Ιάκωβος Γιοσάκης και Κύριλλος Σ…. άρχισαν να εκτοξεύουν απειλές και κατάρες κατά της έδρας, ενώ ο δεύτερος κατευθύνθηκε προς το κλειστό παράθυρο, φωνάζοντας ότι θα πέσει στο κενό,  …..» (in.gr-10.2.2006). Οι εκλεκτοί δικηγόροι των 3 φτωχών καλογήρων Γιοσάκη-Κύριλλου-Νόου (κ.κ.Τσοβόλας, Γιάννης Μαντζουράνης, Φαήλος Κρανιδιώτης), δήλωσαν ικανοποιημένοι από την απόφαση.

Κάποιος κακόπιστος θα μπορούσε να ισχυριστεί ότι  για να παρέλθει η 5ετία είχε φροντίσει παλιότερα το παραδικαστικό του Γιοσάκη, που είχε δράσει στον Πειραιά και με τη γνωστή υπόθεση του αγίου Θεοκλήτου Βρεσθένης τ.Θεσσαλιώτιδος. Πάντως « την παραπομπή του Γιοσάκη σε νέα δίκη για διακεκριμένη υπεξαίρεση σε βαθμό κακουργήματος σχετικά με την υπόθεση της αρχαιοκαπηλίας στα Κύθηρα ζητεί ο αντεισαγγελέας του Αρ.Πάγου Φώτης Μακρής …. να αναιρεθεί για ελλιπή αιτιολογία και εσφαλμένη εφαρμογή ουσιαστικών ποινικών διατάξεων η απόφαση του Εφετείου Κακουργημάτων Πειραιά με την οποία αθωώθηκαν ο Γιοσάκης, ο ηγούμενος Κ. Νοός και ο μοναχός Κύριλλος Σταυρόπουλος για τις παράνομες ανασκαφές που έκαναν το 1996 στον ιερό ναό των Κυθήρων  (ΕΛΕΥΘΕΡΟΤΥΠΙΑ – 09/12/2006).

Το τι πάστας ήταν ο μακαρίτης δεσπότης των Κυθήρων που δεν έβλεπε τάχα μου τι γινόταν, το αποδεικνύουν πέρα από αυτά και από τις πολλές τοπικές καταγγελίες που έγιναν τότε στις εκπομπές των Μ. Τριανταφυλόπουλου και αργότερα του Σπ.Καρατζαφέρη και η επώνυμη μαρτυρία ενός ειλικρινή πιστού, του μπλόγκερ κ.Παναγιώτη Μιχαλόπουλου, την οποία κανείς δεν τολμάει να διαψεύσει, ή έστω να του πει να σωπάσει:

Λέει για το δεσπότη Κυθήρων: “ Η μόνη φορά που τον είδα, ήταν το 1993, στην είσοδο του Υπ.Παιδείας, στην οδό Μητροπόλεως. Περίμενα το ασανσέρ για να πάω σε κάποια υπηρεσία και ήταν και εκείνος εκεί μαζί με άλλους δυο μητροπολίτες που είχαν κρύψει τα εγκόλπια τους και φαίνονταν σαν απλοί παπάδες. Περίμεναν κι αυτοί το ασανσέρ, και συζητούσαν χαμηλοφώνως. Μόλις αναγνώρισα τον Παντελεήμονα Μπεζενίτη (ήταν ένας από τους τρεις) που τους μιλούσε συνέχεια, έδωσα προσοχή για να ακούσω τι λένε. Τους έλεγε για διάφορους μητροπολίτες, τι είναι ο καθένας, και μου έκανε εντύπωση η αναφορά του στον μητροπολίτη  (σημ.Λασκ: αναφέρει το όνομα)  …… Τον άκουσα καθαρά να λέει: «Ποιος; Ο ……; Πούστης είναι κι αυτός! ».

Πατήστε εδώ για να δείτε την συνέχεια.